b'\n_START_ARTICLE_\nAlexandre Dumas\n_START_SECTION_\n\xc5\xbdivljenje\n_START_PARAGRAPH_\nRodil se je leta 1802 pri Villers-Cotterets v Franciji, umrl pa je leta 1870 pri Puys, blizu Dieppe. Bil je prvi in edini otrok francoskega generala Thomasa-Alexandra Dumasa in Marie-Louise \xc3\x89lisabeth Labouret. Njegov o\xc4\x8de je umrl, ko je Dumas imel komaj \xc5\xa1tiri leta. Tako je zanj skrbela le mati, ki pa sama ni zmogla pla\xc4\x8devati \xc5\xa1olanja. Zato mu je kupovala razne knjige in s tem je Alexandre pridobil besedni zaklad, hkrati pa se je navdu\xc5\xa1il nad herojskimi in voja\xc5\xa1kimi zgodbami svojega o\xc4\x8deta, ki mu jih je pripovedovala mati._NEWLINE_Ko je dopolnil petindvajset let, se je preselil v Pariz in se zaposlil v Palasis Royal. 1. februarja 1840 se je poro\xc4\x8dil s francosko igralko Marguerite-Jos\xc3\xa9phine Ferrand, s katero ni imel nobenega otroka. Imel pa je \xc5\xa1tiri nezakonske otroke, sina je poimenoval po sebi (Alexandre Dumas sin). V Parizu je za\xc4\x8del pisati razne \xc4\x8dlanke za \xc4\x8dasopise in gledali\xc5\xa1ke igre, v katerih je tudi sam nastopal. Po uspe\xc5\xa1nih gledali\xc5\xa1kih igrah pa je za\xc4\x8del pisati romane, predvsem zgodovinske in herojske.'